दलालों के लिए 12 घंटे काम, लोगों के लिए मशीन खराब
जिला आरटीओ में लर्निंग और परमानेंट लाइसेंस बनवाने के लिए ऑनलाइन व्यवस्था में कई खामियां बताकर नागरिकाें को परेशान किया जाता है। लेकिन यहां दलालों के काम आसानी से हो रहे हैं वे वाहन फिटनेस और नाम ट्रांसर्फर जैसे काम आसानी से करा लेते हैं। वहीं आरटीओ में पदस्थ अधिकारी गरियाबंद और महासमुंद परिवहन विभाग की मॉनटरिंग कर रहे हैं।
महासमुंद में सोमवार, मंगलवार और गुरुवार को अधिकारियों को रहना होता है लेकिन इन दिनों में ये अफसर मौजूद नहीं रहते। गुरुवार सुबह 11 बजे भास्कर टीम यहां यहां पहुंची तो अधिकारी हस्ताक्षर कर वापस लौट चुके थे। यहां के कर्मचारियों से पूछा तो जवाब मिला कि साहब आए और दौरा कर निकल गए लेकिन दौरे में कहां गए किस काम के लिए गए ये किसी ने नहीं बताया। यहां तृतीय श्रेणी कर्मचारी कर्मचारी मोहन कुमार कंड्रा ने बताया कि मशीन खराब होने की सूचना राज्य सूचना केंद्र में दी गई है।
दफ्तर में सारथी साॅफ्टवेयर का उपयोग किया जा रहा है। 20 फरवरी से खराब है। जिसके कारण लर्निंग एवं ड्राइविंग लाइसेंस नहीं बन पा रहा है। कर्मचारियों ने बताया कि साप्टवेयर वर्जन 3.79 को अपडेट कर 3.80 करने से बायोमट्रिक सिस्टम में आवेदकों का बायोमट्रिक की पहचान नहीं हो पा रही है।
लाइसेंस बनाने के लिए ऑनलाइन फार्म भरने के बाद नियत तिथि पर बायोमीट्रिक जांच के लिए जिला दफ्तर बुलाया जाता है। मशीन का साफ्टवेयर दस दिनों से खराब है। 20 फरवरी से अब तक 200 से भी अधिक नागरिकों ने लाइसेंस के लिए एप्लाई किया है। लोगों के बढ़ते आक्रोश को देखते हुए विभाग ने अपने बचाव के लिए सूचना केंद्र एनआईसी को जिम्मेदार बताया है।
आरटीओ दफ्तर में वाहन फिटनेस, नाम ट्रांसर्फर सहित नए लाइसेंस से लेकर रिनवल करने के लिए ऑनलाइन व्यवस्था की गई है। लेकिन लाइसेंस बनाने के छोड़ सभी कार्य यहां बड़ी आसानी से हो रहा है। दफ्तर में एजेंटों और दलालों का भीतर तक रूतबा व कर्मचारियों के साथ सेंटिंग है, इसलिए लोगों को ऑनलाइन होने के बाद भी काम करवाना मुश्किल साबित हो रहा है।
केंद्र को जानकारी दी गई
सप्ताह में तीन दिन महासमुंद दफ्तर में जाता हूं, गुरुवार को विभागीय कार्य होने के कारण जल्द ही वापस लौट गया। लर्निंग और लाइसेंस बनाने के कार्य में मशीन खराब होने के कारण परेशानी हो रही है। इसकी सूचना राज्य सूचना विज्ञान केंद्र को दे दी गई है। डी तिग्गा, आरटीओ, महासमुंद
इस तरह आरटीओ दफ्तर में बैठकर कामकाज संभालते हैं कर्मचारी।
भर्राशाही
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva